**Kedves Színházigazgató!**

**Örömmel fogadnám ha elolvasnák szerény kis ajánlómat, s fontolóra vennék, hogy bemutatásra bocsátják darabomat, a Csongor és Tündét.**

**Ajánlanám művemet bemutatás tárgyára, szórakoztatási és oktatási céllal, a józanész logikáján alapuló érveim, hiszem , hogy elnyerik tetszését művem iránt.**

**Mindenekelőtt figyelembe kell vennünk, hogy művem témájának megválasztása oly egyszerű, hogy bárki fia borja megértené, kinek van egy kis paraszti esze, hisz ki ne kívánna boldogságban élni, míg jobblétre nem szenderül? Szem előtt kell tartsuk napjainkban- mind jómagaméban, mind az önökében-, hogy tárt szemmel, s szívvel járjunk, nem hanyatt-homlok loholva holmi balga boldogság után, sokkalta inkább felkutatni azt a mindennapokban, úgymint egy elejtett mosolyban, vagy éppen egy elejtett pengőben- bár ha jól sejtem az önök idejében az már nem sokat ér-. Véleményem szerint történetemmel remekül tudnánk demonstrálni, hogy az őszinte emberek és az igaz szerelem mindig megtalálják a boldogságot attól függetlenül, hogy különböző századokban élünk. Habár az ember fia a rózsaszín mámorban hajlamos saját képzeletének csalfa játékszerévé válni, a folytonos bizonytalanságban tengetni napjait, csakhogy a majd egyszer eljövendő boldogságot várja.**

**Ám mindemellett, olyan oktató jellegű részeket fedezhet fel művemben, melyek az ön idejében élő tudatlanoknak bemutathatnak néhány honfoglalás előtti magyar kulturális elemet és hiedelmet.**

**S hogy az Ön szűk idő kontinuumát, még jobban be ne szabjam, merészkedem ellátni önt néhány tanáccsal színészeim-pardon színészeink- és a helyszín bemutatásával kapcsolatban.**

**Bátorkodtam információkat kérni egy jövőbéli barátomtól, ki tájékoztatott az aktuális helyzetről az Ön idejében. Javaslom, hogy a mű a fiatalság számára is élvezhető keretek közt legyen megjelenítve. A fő helyszín egy panelház lehetne- természetesen csak ha magának is megfelel-. Csongor a ház pincéjét bérlő, alacsony, hosszú, hullámos hajú, népies ajkú 18-19 éves forma fiatalember lenne. Míg Tündét a legfelső szinten lévő erkélyes apartmanban élő, nyakigláb, markáns, hosszú, szőke hajú, szép beszédű hölgyet, egy 17 év körüli leány alakítaná. Balga Csongor mellett élne egy kis szobában, alkatra egy alacsony erősen gömbölyödő, fejetetején kopaszodó, bajuszos úr lenne, míg Ilma mindenképpen Tünde közelében kapna helyet, színészre egy magas, erősen molett, jó kiállású, lágy jangú asszonyt képzelnék. Kurrah, Berreh és Duzzog szerepébe három, az utcán kóborló cigány csemetét képzeltem, akik nagyon hasonlóak. Mirigyet egy udvaron lévő, sötét faházban élő, bibircsókos, kócos, rekedt hangú idős asszony játszhatná. Agyamban még egy szereplőnek él erősen az alakja, nem másé, mint az Éj asszonyáé. Ő lenne a házvezetőnő és a főbérlő, egy magas, vékony, sötét hajú, fehérbőrű, szirénhangú hölgy.**

**Remélem elfogadja ajánlómat és megfogadja tanácsaimat, mert hiszem hogy az Ön fiataljainak is tanulságos lenne művem. Köszönöm a rám szánt idejét.**

*Vörösmarty Mihály* **1836.08.14**